stanford-oval/wikipedia huggingface dataset:
Yleisurheilu kesäolympialaisissa 2020 – miesten korkeushyppy
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Yhdysvallat | Darryl Sullivan   JuVaughn Harrison   Shelby McEwen |
| Karsintaraja | 2 |  Italia | Stefano Sottile   Gianmarco Tamberi |
| Karsintaraja | 2 |  Venäläiset olympiaurheilijat | Mikhail Akimenko   Ilya Ivanyuk |
| Karsintaraja | 1 |  Bahama | Jamal Wilson |
| Karsintaraja | 1 |  Iso-Britannia | Tom Gale |
| Karsintaraja | 1 |  Kuuba | Luis Enrique Zayas |
| Karsintaraja | 1 |  Qatar | Mutaz Essa Barshim |
| Karsintaraja | 1 |  Ukraina | Andri Protsenko |
| Karsintaraja | 1 |  Valko-Venäjä | Maksim Nedasekau |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 30. heinäkuuta. Loppukilpailu käydään 1. elokuuta. Palkintojenjakotilaisuus on 1. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Yltiä

| Yltiä |
| --- | --- |

Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′03″N, 24°19′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Yltiänjoki 
Järvinumero:  35.654.1.012
Mittaustietoja
Pinnankorkeus:  158,9 m  
Rantaviiva:  22,0622 km  
Pinta-ala:  3,63285 km²  
Tilavuus:  0,00768816 km³  
Keskisyvyys:  2,12 m  
Suurin syvyys:  8,87 m  
Saaria:  14 
 fiYltiä 
Hännisensaari kuvattuna valtatien 23 levähdyspaikalta.
Yltiä  , eli Yltiäjärvi, on Keski-Suomessa Keuruulla Haapamäen Yltiän kulmakunnalla sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 363 hehtaaria eli 3,6 neliökilometriä. Se on 4,2 kilometriä pitkä ja 2,6 kilometriä leveä. Paataisenniemen ja Yltiänniemen välissä sijaitsee kaksi suurempaa saarta. Yhdessä niemien kanssa nämä jakavat järven kolmeen alueeseen. Saarten länsipuolelle jää Tervalahti, pohjoispuolelle pieni järvenselkä sekä Pohjalahti ja eteläpuolelle suurin järvenselkä, jota kutsutaan Huutoseläksi. Huutoselällä idässä on pohjoiseen työntyvä Majalahti ja eteläpäässä kapeneva Kaakkolahti. Majalahti erottaa suomaastosta Yltiänniemen, jossa sijaitsee myös Likolahti.
Järvessä on laskettu olevan 14 saarta. Niiden yhteispinta-ala on 8,24 hehtaaria, mikä on noin 2,22 % järven kokonaispinta-alasta. Kaikki saaret ovat yli aarin kokoisia, mutta vain kaksi ylittävät pinta-alallaan hehtaarin suuruuden. Pitkäsaari on 750 metriä pitkä ja 100 metriä leveä. Se näyttää kolmelta saarelta, joita kaksi pengertä yhdistävät toisiinsa. Saaren pinta-ala on yli 3 hehtaaria. Sen vieressä sijaitsee Mustikkasaari, joka on 200 metriä pitkä ja 200 metriä leveä. Sen pinta-ala on lähes 2 hehtaaria. Järven pohjoisosassa sijaitsevat vielä Koninsaari, Talassaari, Aukeasaari, Papusaari ja Hännisensaari. Tervalahden saari on pyöreä. Loput saarista sijaitsevat Huutoselän eteläosissa. Majalahden suulla on kaksi saarta, Kaakkolahdella on yksi saari ja Huutoniemen länsipuolella toinen. Huutoselän länsilaidalla sijaitsevat Ruutusaari ja Aakkosensaari. Nämä, ja kaikki muutkin suuret saaret, ovat autiot. Kaakkolahden ja Majalahden saarissa on loma-asunnot.
Järvi on luodattu ja siitä on julkaistu syvyyskartat. Sen tilavuus on 7,7 miljoonaa kuutiometriä eli 0,0077 kuutiokilometriä. Järven keskisyvyys on 2,1 metriä ja suurin syvyys on 8,9 metriä. Syvin kohta sijaitsee Pitkäsaaren edustalla sen lounaspuolella. Huutoselälläkin on sen keskikohdassa yhtä syvä syvänne.
Järven rantaviivan pituus on 22,1 kilometriä, josta saarten rantaviivan yhteispituus on 5,1 kilometriä. Sen rannat ovat metsämaata, joka on paikoin soistunutta ja siksi tiheään ojitettua. Korkein mäki, joka näkyy hyvin myös järvelle, on Nuottavuori. Sen huippu kohoaa lähes 40 metriä vedenpinnan yläpuolelle. Järven asutus on haja-asutusta, jota on Yltiän kulmakunnalla eniten ja lisäksi myös Majalahdella ja Yltiänniemellä. Järven rannoille on rakennettu lähes 100 vapaa-ajan asuntoa. Niille tulee tiet valtatieltä 23 tai yhdystieltä 3481. Järven eteläpuolelta kiersi Haapamäki–Pori-rautatie Kankaanpäästä Haapamäelle. Rataosuus on lakkautettu jo vuonna 1985.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) järvi kuuluu. Järven vedenpinnan korkeus on 158,9 metriä mpy.
Järvi saa pääosan vedestään lähialueeltaan, missä ojitettujen soiden johto-ojia on johdettu järveen. Tällaisia soita ovat pohjoispuolella Mäkelänsuo ja Ottovuorenneva, idässä Yltiänniemen suot, eteläosassa Vuorivalkamanneva ja Hiekkarannanneva, sekä kaakkoispuolella Sikosuo. Kaijanjoen valuma-alueella on neljä yli hehtaarin kokoista järveä tai lampea, jotka laskevat suoraan tai välillisesti Yltiäjärveen. Ne ovat Tervapuron valuma-alueella sijaitsevat Raiskinlampi (1 hehtaari, ha), Tervalampi (2 ha), Tervajärvi (33 ha) ja Tervasalmi (2 ha). Järven laskujoki aloittaa vesireitin, jossa Yltiänjoki laskee ensin Alaseen (44 ha), Alasenjokeen yhtyy Pistoksesta (24 ha) alkava Pistoksenjoki, jonka jälkeen sen virtaa Jokipolvenjokena Ylä-Kaijaan ja sitten Ala-Kaijaan. Loppumatkan se on ensin Kaijanjoki, joka laskee Petäisjärveen (72 ha), ja sitten Ristajoki, joka laskee Keurusselän Ukonselkään (yhdessä 118 km²).
Luontoarvoja

Järvessä elää ahven, hauki, kiiski, kivisimppu, made ja särki. Siihen on lisäksi istutettu siikaa, lahnaa, säynettä, kuhaa ja järvitaimenta.
Steven Sasson

Sasson Photokina-messuilla vuonna 2010.
Steven J. Sasson (s. 4. heinäkuuta 1950) on yhdysvaltalainen Eastman Kodak -yhtiössä työskennellyt tutkimusinsinööri, joka keksi digitaalikameran.
New Yorkin Brooklynissä varttunut Sasson opiskeli Rensselaer Polytechnic Institutessa Connecticutin osavaltiossa. Hän suoritti sähkötekniikan bachelor-tutkinnon 1972 ja master-tutkinnon 1973.
Sassonin ensimmäinen digitaalisen valokuvauskameran prototyyppi syntyi Kodakin palveluksessa vuonna 1975. Se oli suunnilleen leivänpaahtimen kokoinen, painoi 3,6 kiloa ja kykeni ottamaan 100 × 100 pikselin kokoisia mustavalkokuvia. CCD-kennon muodostama sähköinen kuva tallennettiin C-kasetille, ja tallennus kesti 23 sekuntia.
Vuonna 1989 Sasson ja työtoveri Robert Hills kehittivät ensimmäisen nykyaikaisen kaltaisen digitaalisen järjestelmäkameran. Siinä oli 1,2 megapikselin kenno, ja siinä sovellettiin jo kuvanpakkaustekniikkaa ja muistikortteja. Kodakin markkinointiosasto ei silti vielä tuolloinkaan kiinnostunut uudesta keksinnöstä, koska se olisi vaarantanut yhtiön perinteisen filmikuvaustekniikan menestymismahdollisuuksia.
Steven J. Sasson on saanut valokuvauksen mullistaneesta keksinnöstään monia palkintoja. Vuonna 2009 presidentti Barack Obama luovutti hänelle National Medal of Technology and Innovation -mitalin. Samana vuonna Rochesterin yliopisto nimitti Sassonin kunniatohtorikseen ja brittiläinen The Economist -talouslehti myönsi hänelle yhden vuosittaisista innovaatiopalkinnoistaan. Vuonna 2012 brittiläinen Royal Photographic Society antoi Sassonille korkeimman palkintonsa, Progress-mitalin.
Käännös suomeksi
Takkula

Takkula on suomalainen sukunimi, joka on muun muassa seuraavilla henkilöillä:
Eetu Takkula (1884–1953), kansanedustaja (Maalaisliitto)
Hannu Takkula (s. 1963), poliitikko
Karl Edvard Takkula (1870–1944), jääkärikapteeni
Miika Takkula (s. 1983), jalkapalloilija
Yrjö Takkula (1899–1962), jääkärieversti
Muita

Takkula, kylä Leppävirralla
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sähköinsinööri

Sähköinsinööri on sähkö- ja elektroniikka-alan korkea-asteen koulutuksen saanut insinööri tai diplomi-insinööri. Hän voi olla 
erikoistunut sähkövoimatekniikkaan, elektroniikkaan, tietoliikennetekniikkaan, tietokonetekniikkaan tai automaatioon.
Sähköinsinööri työskentelee tyypillisesti energiayhtiöissä tai sähkölaitteita ja niiden osia valmistavissa teollisuusyrityksissä.
Sähköteollisuudessa tehtäviä ovat laitteiden suunnittelu, tuotekehitys ja tuotannon suunnittelu. Sähköinsinöörin koulutuksen voi saada
ammattikorkeakoulussa.
Sähkötekniikan diplomi-insinööriksi voi puolestaan opiskella yliopistoissa.
Suomen kylvösiemenyhdistys

Suomen kylvösiemenyhdistys oli 1904 perustettu ja 1906–1918 toiminut järjestö peltokasvien kylvettäväksi tarkoitettujen siementen laadun parantamiseksi. Sen toimintamuotoja olivat vertailevat viljelykokeet, kasvinjalostus, neuvontatyö, näytekenttien ja siemennäyttelyiden järjestäminen sekä siemenpuhdistamoiden ja siemenviljelypiirien perustaminen. Näytekenttä on maatalousmaan alue, jossa viljellään malliksi kasveja jonkin viljelymenetelmän tunnetuksi tekemiseksi. Yhdistyksellä oli oma koeasema Korson rautatieaseman lähellä sekä pysyvä koekenttä sekä Ylitorniolla että Alatorniolla. Korsossa toimi 1910–1916 myös kylvösiemenyhdistyksen siementarkastuslaitos.
Yöjuna Lissaboniin

| Yöjuna Lissaboniin> Night Train to Lisbon |
| --- | --- |

Ohjaaja:  Bille August
Käsikirjoittaja:   Greg Latter  Ulrich Herrmann 
Perustuu:  Pascal Mercierin romaaniin Yöjuna Lissaboniin (Nachtzug nach Lissabon, 2004)
Tuottaja:   Kerstin Ramcke  Peter Reichenbach  Günther Russ 
Säveltäjä:  Annette Focks
Kuvaaja:  Filip Zumbrunn
Leikkaaja:  Hansjörg Weißbrich
Pääosat:  Jeremy Irons
Valmistustiedot
Valmistusmaa:   Saksa  Sveitsi  Portugali 
Tuotantoyhtiö:   Studio Hamburg Filmproduktion  C-Films AG  Cinemate  Greyhound  K5 International  TMG 
Levittäjä:  Vertigo Média Netflix iTunes
Ensi-ilta:   2013-2-1313. helmikuuta 2013 (Berliinin elokuvajuhlat, Saksa)  2013-3-77. maaliskuuta 2013 (Saksa ja Sveitsi)  2013-3-2121. maaliskuuta 2013 (Portugali)  
Kesto:  111 minuuttia
Alkuperäiskieli:  englanti
Budjetti:  alle 8 miljoonaa euroa
Tuotto:  12 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Yöjuna Lissaboniin (engl. Night Train to Lisbon) on vuonna 2013 ensi-iltansa saanut Bille Augustin ohjaama mysteeridraamaelokuva, jonka pääosassa on Jeremy Irons. Elokuva perustuu sveitsiläiskirjailija Pascal Mercierin vuonna 2004 saksan kielellä julkaistuun samannimiseen romaaniin, jonka pohjalta Greg Latter ja Ulrich Herrmann sovittivat käsikirjoituksen.
Yöjuna Lissaboniin sai maailmanensi-iltansa Berliinin elokuvajuhlilla helmikuussa 2013. Elokuva oli ehdolla kuuden Portugalin elokuva-akatemian Sophia-palkinnon saajaksi, ja se palkittiin lopulta kolmella Sophialla.
Juoni

Professori Raimund Gregorius (Jeremy Irons) pelastaa tuntemattoman naisen itsemurhalta ja matkustaa Sveitsistä Portugaliin selvittämään tämän henkilöllisyyttä. Naisen henkilöllisyyden selvittämiseksi hänellä on apunaan ainoastaan portugalilaisen kirjailijan kirjoittama teos ja junalippu Lissaboniin.
Näyttelijät

| 0 | 1 | 2 |
| --- | --- | --- |
|  Jeremy Irons  | … |  Raimund Gregorius   |
|  Lena Olin  | … |  Estefânia   |
|  Mélanie Laurent  | … |  Estefânia nuorena   |
|  Jack Huston  | … |  Amadeu de Prado   |
|  Martina Gedeck  | … |  Mariana   |
|  Tom Courtenay  | … |  João Eça   |
|  Marco d’Almeida  | … |  João Eça nuorena   |
|  Bruno Ganz  | … |  Jorge O’Kelly   |
|  August Diehl  | … |  Jorge O’Kelly nuorena   |
|  Charlotte Rampling  | … |  Adriana de Prado   |
|  Beatriz Batarda  | … |  Adriana de Prado nuorena   |
|  Christopher Lee  | … |  isä Bartolomeu   |
|  Filipe Vargas  | … |  isä Bartolomeu nuorena   |
|  Nicolau Breyner  | … |  Da Silva   |
|  Jane Thorne  | … |  Clotilde   |
|  Ana Lúcia Palminha  | … |  Clotilde nuorena   |
|  Burghart Klaußner  | … |  tuomari Prado   |
|  Adriano Luz  | … |  Rui Luís Mendes   |
|  Sarah Spale  | … |  Catarina Mendes   |
|  Hanspeter Müller-Drossaart  | … |  herra Kagi   |
|  Dominique Devenport  | … |  Natalie   |
|  Helena Afonso  | … |  Maria Prado   |
Vastaanotto

Yöjuna Lissaboniin on saanut elokuvakriitikoilta lähinnä kielteisiä arvioita. Rotten Tomatoes -sivuston mukaan 43 prosenttia kriitikoista on antanut elokuvalle positiivisen arvosanan 5/10 keskiarvolla. Keräys perustuu 30 arviointiin, joista 13 ovat ”tuoreita” ja 17 ”mätiä”. Yli 500 käyttäjästä 61 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan kahdeksan arvostelun perusteella elokuva on saanut 30 pistettä sadasta mahdollisesta. Metacriticin 13 käyttäjää on antanut elokuvalle keskiarvon 6,6/10.
Aiheesta muualla

Yöjuna Lissaboniin Internet Movie Databasessa (englanniksi)
Suomen Siemenperunakeskus

| Suomen Siemenperunakeskus Oy |
| --- | --- |
Yritysmuoto:  osakeyhtiö
Perustettu:  1976/2002 valtion liikelaitoksesta
Toimitusjohtaja:  Paula Ilola
Kotipaikka:  Tyrnävä/Suomi
Toiminta-alue:  Tyrnävä
Toimiala:  siemenperunat
Omistaja:  Suomen valtio (22,0 %)
Kotisivu:  www.spk.fi
Infobox OKVirheellinen NIMI-arvo: 
Suomen Siemenperunakeskus Oy  (SPK) on entinen valtion liikelaitos, joka muuttui syyskuussa 2002 osakeyhtiöksi. Suomessa säädettiin laki sertifioidusta eli virallisesti tarkastetusta siemenperunasta vuonna 1975, ja vuonna 1976 perustettiin siemenperunakeskus.
Yhtiön toimialana on Suomessa yleisesti viljeltävien perunalajikkeiden terveen siemenaineiston ylläpito sekä tällaisten lajikkeiden perus- ja sertifioidun siemenen tuotanto ja markkinointi. Yhtiön kotipaikka on Tyrnävän kunta Pohjois-Pohjanmaalla, joka sijaitsee korkealaatuisen siemenperunan tuotantoalueella.
Yhtiön tuotanto-ohjelmassa ovat tällä hetkellä seuraavat lajikkeet: Acoustic, Blue Congo, Dartiest, Fambo, Hankkijan Tanu, Jazzy, Jussi,  Kardal, Lady Amarilla, Lady Britta, Lady Claire, Lady Felicia, Maksim,  Melody, Musica, Nicola, Posmo, Puikula, Rock, Rosamunda, Saprodi ja Siikli (Sieglinde).
Lajikkeiden perustietoja

| Perunalajike | tyyppi | vuosi/alkuperä | risteytys |
| --- | --- | --- | --- |
| Acoustic | kiinteämaltoinen yleisperuna | Alankomaat |  |
| Blue Congo | jauhoinen peruna | 2004  |  |
| Fambo | kiinteämaltoinen yleisperuna | 1986 Alankomaissa  | 'Ostara' x 'Provita' |
| Jazzy | kiinteämaltoinen peruna | 2010 Alankomaat  | 'Franceline' x 'Cupido' |
| Jussi | kiinteämaltoinen peruna |  | 'Hankkijan Timo' x 'Gloria' |
| Lady Amarilla | yleisperuna | 2007 Alankomaat  | 'Agria' x 'Hermes' |
| Lady Britta | jauhoinen peruna | 2008 Alankomaat  | 'Saturna' x 'PK 87-204-13' |
| Lady Claire | jauhoinen peruna | 1996 Alankomaat  | 'Agria' x 'KW 78-34-470' |
| Lady Felicia | kiinteämaltoinen yleisperuna | 1997 Alankomaat  | 'Agria' x 'W 72-22-496' |
| Lady Rosetta | jauhoinen peruna | 1988 Alankomaat  | 'Cardinal' x 'VTN 62-33-3' |
| Melody | kiinteämaltoinen yleisperuna | 2001 Alankomaat  | 'WE 74-45' x 'W 72-22-496' |
| Musica | kiinteämaltoinen peruna | 2007 Alankomaat  | 'CMK 93-042-005' x 'Lady Christl' |
| Nicola | kiinteämaltoinen peruna | 1974 Saksa  | 'Clivia' x '6430/1011' |
| Puikula, Mandel Ruotsissa | jauhoinen peruna | Suomi  |  |
| Rock | melko jauhoinen yleisperuna | 2015 Alankomaat | 'Ramos' x 'CMK 93-042-005' |
| Saturna | kiinteämaltoinen peruna | 1964 Alankomaat  | 'Maritta' x ('Record' x 1673-1) |
| Siikli | kiinteämaltoinen peruna | 1935 Saksa  | 'Böhm 155/06' x 'Juli' |
Omistus

Yhtiön omistivat valtion osakkeiden myynnin jälkeen vuonna 2002: HG Vilper Oy (4 900 osaketta), Lapuan Peruna Oy (1 100 osaketta), Maa- ja metsätaloustuottajain Keskusliitto (900 osaketta), Ravintoraisio Oy (300 osaketta), Evijärven Peruna Oy (300 kpl), Järviseudun Peruna Oy (300 kpl) ja Suomen valtio (2 200 kpl).
Aiheesta muualla

Suomen Siemenperunakeskus
Suomen siemenperunan jakelijat
Agrimarket
Boreal Kasvinjalostus
HL-Vihannes
Kemira GrowHow
Maatalouskesko
Plantanova
Pohjoisen Kantaperuna
Puutarhaliike Helle
Ravintoraisio
Schetelig-konserni
Siemenliike Siren
S. G. Nieminen
Suomen Siemenperunakeskus
Suomen laivasto

Suomen laivasto on Suomen rannikkopuolustuksen laivoista vastanneen osan nimitys vuosina 1923–1933, minkä jälkeen alettiin käyttää nimitystä Suomen merivoimat. Jo vuonna 1927 Suomen laivasto ja Suomen rannikkotykistö yhdistettiin johdoltaan rannikkopuolustuksesta kokonaisuutena vastaaviksi merivoimiksi.  Puolustushaaran roolin merivoimat sai kuitenkin vasta 1950-luvulla.
Yleisurheilu Kansainyhteisön kisoissa 2014

| Kainsainyhteisön kisat 2014 |
| --- | --- |
 Kilpailustadion Hampden Park
Sijainti:  Glasgow  Skotlanti
Kilpailupaikka:  Hampden Park
Kilpailulajeja:  50
Kotisivu:  [glasgow2014.com/ Virallinen sivusto]
Kansainyhteisön kisojen 2014 yleisurheilukilpailut käytiin 27. heinäkuuta – 2. elokuuta 2014 sekä maratonjuoksut 14. lokakuuta. Kilpailujen ohjelmassa oli 22 lajia sekä miehille että naisille. Lisäksi vammaisurheilijoille oli kolme lajia miehille ja naisille.
Mitalistit

Lähde: http://g2014results.thecgf.com/PDIS/PDIS_AT.html (Arkistoitu – Internet Archive)
Mitalistit > Miesten paraurheilu

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 100 m T37 | Fanie van der Merwe  Etelä-Afrikka | 11,65 | Charl Du Toit  Etelä-Afrikka | 11,89 | Rhys Jones  Wales | 12,04 |
| 1 500 m T54 | David Weir  Englanti | 3.21,67 | Kurt Fearnley  Australia | 3.23,08 | Alex Dupont  Kanada | 3.23,26 |
| Kiekonheitto F42/44 | Dan Greaves  Englanti | 59,21 | Aled Davies  Wales | 46,83 | Richard Okigbazi  Nigeria | 39,38 |
Mitalistit > Naisten paraurheilu

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 100 m T12 | Libby Clegg  Skotlanti | 12,20 | Maria Muchavo  Mosambik | 13,33 | Lahja Ishitile  Namibia | 13,48 |
| 1 500 m T54 | Angela Ballard  Australia | 3.59,20 | Diane Roy  Kanada | 3.59,55 | Jade Jones  Englanti | 4.00,19 |
| Pituushyppy F37/38 | Jodi Elkington  Australia | 439 | Bethy Woodward  Englanti | 400 | Johanna Benson  Namibia | 382 |
Aiheesta muualla

Kuvia tai muita tiedostoja aiheesta Yleisurheilu Kansainyhteisön kisoissa 2014 Wikimedia Commonsissa
T-alue

T-alue on kasvojen osa joka muodostuu otsasta, nenästä ja leuasta.  T-alueella talineritys on erityisen voimakasta, joka johtaa ihon epäpuhtauksiin, kuten finneihin.
Steve Jobs (kirja)

| Steve Jobs |
| --- | --- |

Kirjailija:  Walter Isaacson
Kansitaiteilija:  Albert Watson
Kieli:  englanti
Genre:  elämäkerta
Kustantaja:  Simon & Schuster (Yhdysvallat)
Julkaistu:  2011
Ulkoasu:  sid., nid., e-kirja
Sivumäärä:  656
ISBN:  1451648537
Suomennos
Suomentaja:  Jyri Raivio
Kustantaja:  Otava
Julkaistu:  2011
Ulkoasu:  sidottu
Sivumäärä:  622
ISBN:  978-951-1-25645-8
Löydä lisää kirjojaKirjallisuuden teemasivulta
Steve Jobs on Walter Isaacsonin kirjoittama elämäkertakirja Applen perustajasta Steve Jobsista. Teoksen on suomentanut Jyri Raivio, ja se ilmestyi 2011 Otavan kustantamana.
Tausta

Kirjoittaja Isaacson on Timen entinen päätoimittaja ja työskennellyt myös CNN:llä. Hän on kirjoittanut aiemmin elämäkerrat Benjamin Franklinista ja Albert Einsteinista.
Teos oli alun perin tarkoitus julkaista nimellä iSteve: The Book of Jobs mutta Jobsin vaimo ja tytär pitivät nimeä teennäisenä. Jobsista on kirjoitettu aiemmin kaksi elämäkertaa, joille hän ei kuitenkaan ole antanut hyväksyntäänsä, vaan toisen julkaiseminen sai hänet kieltämään sen kustantajan kaikkien julkaisujen myynnin Applen myymälöissä.
Elämäkerran kirjoittaja Isaacson kertoo, että Jobs otti häneen useita kertoja yhteyttä, jotta hän ottaisi kirjan tehtäväkseen, mutta Isaacson halusi lykätä aloitusta jopa vuosikymmenien päähän, "siinä vaiheessa kun jäät eläkkeelle". Kun Jobsin vaimo Laurene Powell otti yhteyttä Jobsin jäätyä sairauslomalle ja sanoi, että on viimeinen hetki, Isaacson tarttui työhön. Hän tapasi Jobsin puolentoista vuoden aikana nelisenkymmentä kertaa. Lisäksi hän haastatteli yli sataa Jobsin tavalla tai toisella tuntenutta ihmistä. Jobs suostui siihen, ettei hänellä ole tekstin suhteen mitään sananvaltaa.
Vastaanotto

Helsingin sanomien kriitikon Aleksi Moision mukaan teos ei sisällä varsinaisesti suuria uusia tietoja, mutta se syventää kuvaa ikoniksi nousseesta Jobsista. Moision mukaan kirjan julkisuuteen saamisen kiire näkyy suomennoksessa.
Aiheesta muualla

Teos Steve Jobs Otavan sivuilla (Arkistoitu – Internet Archive)
Teoksen suomentajan Jyri Raivion kommentti, Suomenkuvalehti.fi
Steven R. Swanson

| Steven Swanson |
| --- | --- |

Henkilötiedot
Syntynyt: 1960-12-033. joulukuuta 1960 Syracuse, New York
Kansalaisuus:  yhdysvaltalainen
Ura
Tyyppi:  astronautti
Lennot

:  STS-117
 
:  STS-119
 
Sojuz TMA-12M:  Sojuz TMA-12M
:  Retkikunta 39
 
Steven Ray Swanson (s. 3. joulukuuta 1960 Syracuse, New York, Yhdysvallat) on yhdysvaltalainen astronautti. Swanson valittiin astronauttikoulutukseen vuonna 1998 ja on osallistunut NASA:n avaruussukkulalennoille STS-117 ja STS-119. Vuonna 2011 hänet valittiin Sojuz TMA-12M -lennon miehistön jäseneksi Retkikuntaan 39.
Aiheesta muualla

Kuvia tai muita tiedostoja aiheesta Steven R. Swanson Wikimedia Commonsissa
Talkoopelimannit

Talkoopelimannit on Kokkolassa vuonna 1981 perustettu pelimanniyhtye, jonka vetäjänä toimii säveltäjä-muusikko Markku Tunkkari.
Diskografia

Suvituulia 1986
Kartanon katrilli 1993
Muistot 2002 (Karpalot ja Talkoopelimannit)
Susanne Georgi

Susanne Georgi Eurovision laulukilpailussa 2009.
Susanne Georgi (s. 27. heinäkuuta 1976) on tanskalainen laulaja, joka asuu ja työskentelee Andorrassa. Hän edusti Andorraa Eurovision laulukilpailussa 2009 kappaleella La teva decisió (Get a Life), mutta ei päässyt semifinaalista läpi finaaliin. Georgi on tunnettu myös eurodance-duosta Me & My, jossa hän laulaa yhdessä sisarensa Pernillen kanssa.
Supernova Kill Road

| Supernova Kill Road Samer el Nahhal |
| --- | --- | --- |

Studioalbumin tiedot
 Julkaistu: 24. heinäkuuta 2020
 Tuottaja(t): Samer El Nahhal
 Kesto: 35.45
 Levy-yhtiö: Psycho Inn Music
Samer El Nahhalin muut julkaisut
|   | Supernova Kill Road 2020 | Dystopian Rose 2022 |
Supernova Kill Road on Samer el Nahhalin debyyttialbumi sooloartistina. Albumi julkaistiin 24. heinäkuuta 2020. El Nahhal soittaa albumilla bassoa ja kitaraa. Lisäksi hän toimi albumin tuottajana ja albumin kappaleet ovat pääasiassa hänen kirjoittamiaan. Kitarasooloja soittavat Tommi Mikael ja Mika Kolehmainen. Albumilla laulajina ovat Tommi Mikael, Niki Rock, Henry Lee Roots, Mica, Mike Kuparinen ja Simire.
Kappaleet

Psycho Inn Cafe – 2.46
Parasite – 3.42
Jupiter City – 4.00
I’m on a Mission – 2.49
The Beaty of Two Worlds – 3.03
Boom House – 4.01
Boogie Town – 3.54
As She Loves You to Death – 3.12
Man in the Shadows – 3.50
Absinthe Romance – 4.23
Suuri koalitio

Suuri koalitio on hallitusratkaisu sellaisessa monipuoluejärjestelmässä, jossa on kaksi kilpailevaa suurta puoluetta. Suuressa koalitiossa nämä suuret puolueet muodostavat hallituksen keskenään. Tähän on tyypillisesti syynä se, etteivät ne saa edes apupuolueineen riittävää tukea (enemmistöä) hallitukselleen yksinään.